ร้าน whale done steak bar ร้านนี้เป็นร้านสเต๊กบาร์ สไตล์เด็กแนว 
ตั้งอยู่ที่แถวๆนิมมานเหมินทร์ ในส่วนของตึกสูงๆที่สร้างใหม่ 
เป็นหอพักของเด็กคณะแพทย์ ร้านจะตั้งอยู่ข้างในเวิ้งที่เป็นหอค่ะ 
มีร้่านอาหารอยู่หลายร้านเลย แต่ร้านนี้จะเป็นแบบเล็กๆค่ะ ไม่ใหญ่ 

สำหรับที่นั่งจะเป็นโต๊ะเล็กๆนั่งได้ 3-4 คนอยู่ 3 โต๊ะ ในส่วนของหน้าร้าน
ก็มีโต๊ะยาวๆนั่งได้หลายคนค่ะ หรือว่า จะนั่งเป็นเคาท์เตอร์ก็ได้
สามารถมองเห็นพ่อครัวปรุงอาหารได้เลย

มาดูที่เมนูกันดีกว่าค่ะ หลักๆแล้วจะเป็นเมนูสเต๊กค่ะ 
มีทั้งเนื้อ หมู ไก่ ปลา เสริฟพร้อมขนมปังและผัก หรือใครทานเยอะอยาก
จะสั่งเพิ่มก็มีเป็นเมนูคอมโบ ซึ่งราคาจะถูกลง 20 บาท 
สามารถเพิ่มเฟรนฟรายหรือข้าวในจานสเต็กได้ในราคาเพียง 10 บาทค่ะ

และอาหารทานเล่น อย่างเครื่องเคียง
จำพวกของทอดเช่น เฟรนฟรายด์ ไก่ทอด ฮัชบราวน์ นักเก็ต หอมทอด
หรือจะเป็นอาหารจานเดียวเช่น สปาเก็ตตี้ ข้าวหมูนุ่มพริกไทยดำ
ข้าวเห็ดออรินจิหมูนุ่ม ข้าวไก่คาราเกะ

รสชาติของสเต๊กถือว่าใช้ได้ค่ะ มาชิ้นใหญ่ อิ่มแบบพอดีๆ การบริการก็ดีค่ะค่อนข้างเป็นกันเองมากๆ ด้วยบรรยากาศร้านที่สบายๆเล็กๆดูอบอุ่น ราคาก็ไม่แพงด้วยค่ะ